62014TO0488(02)_INF
Определение на Общия съд (осми състав) от 6 декември 2023 г. —Mdr Inversiones и Espacio Activos Financieros/Комисия
(Съединени дела T‑488/14 и T‑489/14) (
1
)
„Жалба за отмяна — Държавни помощи — Помощ, отпусната от испанските власти в полза на някои обединения по икономически интереси (ОИИ) и на инвеститорите в тях — Система за данъчно облагане, приложима за някои споразумения за финансов лизинг за придобиването на плавателни съдове (испанска система „лизинг срещу данък“) — Решение, с което помощта се обявява за отчасти несъвместима с вътрешния пазар и се разпорежда частичното ѝ възстановяване — Частично отпадане на предмета на спора — Частична липса на основание за произнасяне — Жалба, която отчасти е явно лишена от всякакво правно основание“
1.
Жалба за отмяна — Жалба срещу решение — Правен интерес — Частична отмяна на обжалвания акт в друго производство по обжалването му — Жалба, с която се иска едновременно отмяна на отменените части на обжалвания акт и отмяна на неотменени части — Жалба, която все още има предмет само що се отнася до неотменените части
(членове 263 и 277 ДФЕС; член 131 от Процедурния правилник на Общия съд)
(вж. т. 22—48)
2.
Помощи, предоставяни от държавите — Понятие — Селективен характер на мярката — Данъчни мерки в полза на някои обединения по икономически интерес и на инвеститорите в тях — Система за данъчно облагане, приложима за някои споразумения за финансов лизинг за придобиването на плавателни съдове — Селективност на схемата като цяло, констатирана въз основа на последиците от одобрението на ранната амортизация за ползването на другите въведени мерки — Допустимост
(член 107, параграф 1 ДФЕС)
(вж. т. 54—59)
3.
Актове на институциите — Мотивиране — Задължение — Обхват — Решение на Комисията в областта на държавните помощи — Решение относно система за данъчно облагане, приложима за някои споразумения за финансов лизинг за придобиването на плавателни съдове — Необходимост да се изложат фактите и правните съображения със съществено значение в структурата на решението — Липса на изискване за отделни мотиви по всяко от твърденията на заинтересованите лица
(член 107, параграф 1 и член 296 ДФЕС)
(вж. т. 63 и 64)
Диспозитив
1)
Няма основание за произнасяне по жалбите в частта, в която са насочени срещу член 1 от Решение 2014/200/ЕС на Комисията от 17 юли 2013 година относно държавна помощ SA.21233 C/11 (ex NN/11, ex CP 137/06), приведена в действие от Испания — Система за данъчно облагане, приложима за някои споразумения за финансов лизинг, известна като испанска система „лизинг срещу данък“, доколкото с него обединенията по икономически интереси и инвеститорите в тях се определят като единствени получатели на помощта по това решение, и срещу член 4, параграф 1 от посоченото решение, доколкото с него Кралство Испания е задължено да си възстанови целия размер на помощта по това решение от инвеститорите в обединенията по икономически интереси, получили помощта.
2)
Отхвърля жалбите в останалата им част.
3)
Всяка страна понася направените от нея съдебни разноски.
(
1
)	OВ C 282, 25.8.2014 г.